บริษัทและบริษัทย่อยประกอบธุรกิจเกี่ยวกับการลงทุนพัฒนาและดำเนินธุรกิจโรงแรมที่สอดคล้องกับทำเล
สถานที่ตั้ง และกลุ่มเป้าหมาย เป็นธุรกิจหลัก โดยมีธุรกิจอื่นได้แก่ ธุรกิจพื้นที่ให้เช่า
อาคารสำนักงานและศูนย์การค้า เป็นต้น รายละเอียดตามประเภทของธุรกิจต่าง ๆ มีดังนี้

3.1 ธุรกิจโรงแรม

3.1.1 ลักษณะธุรกิจและการบริการ

ธุรกิจโรงแรมที่บริษัทให้บริการอยู่ในปัจจุบันได้แก่

1.  โรงแรม แกรนด์ ไฮแอท เอราวัณ กรุงเทพ (Grand Hyatt Erawan Bangkok)

+----------------------+---+---------------------------------------------+
| ประเภท               | : | โรงแรมระดับ 5 ดาว                            |
+----------------------+---+---------------------------------------------+
| ที่ตั้ง                  | : | สี่แยกราชประสงค์ ถนนราชดำริ                     |
+----------------------+---+---------------------------------------------+
| จำนวนห้องพัก           | : | 380 ห้อง                                     |
+----------------------+---+---------------------------------------------+
| บริการ                | : | ห้องจัดเลี้ยง ห้องประชุม - the residence          |
|                      |   |                                             |
|                      |   | ห้องพัก สปาสไตล์รีสอร์ท – i.sawan Residential    |
|                      |   | Spa & Club                                  |
|                      |   |                                             |
|                      |   | ห้องอาหาร - Erawan Tea Room, Spasso, You &   |
|                      |   | Mee, Dining Room, Bar 494, Erawan Bakery,   |
|                      |   | The Chinese และ Breezeway                   |
+----------------------+---+---------------------------------------------+
| เปิดดำเนินการ          | : | ปี 2534                                      |
+----------------------+---+---------------------------------------------+
| บริหารงานโดย          | : | Hyatt International Corporation             |
+----------------------+---+---------------------------------------------+
| ดำเนินการโดย          | : | บริษัท โรงแรม เอราวัณ จำกัด (มหาชน)             |
+----------------------+---+---------------------------------------------+

2.  โรงแรม เจ ดับ บลิว แมริออท กรุงเทพ (JW Marriott Bangkok Hotel)

+----------------------+---+---------------------------------------------+
| ประเภท               | : | โรงแรมระดับ 5 ดาว                            |
+----------------------+---+---------------------------------------------+
| ที่ตั้ง                  | : | ถนนสุขุมวิท ซอย 2                              |
+----------------------+---+---------------------------------------------+
| จำนวนห้องพัก           | : | 441 ห้อง                                     |
+----------------------+---+---------------------------------------------+
| บริการ                | : | Marriott Spa & Fitness                      |
|                      |   |                                             |
|                      |   | ห้องอาหาร Tsu, Nami, Marriott Café, New York |
|                      |   | Steakhouse, Man Ho, White Elephant, BBCO,   |
+----------------------+---+---------------------------------------------+
| เปิดดำเนินการ          | : | ปี 2540                                      |
+----------------------+---+---------------------------------------------+
| บริหารงานโดย          | : | Marriott International Hotels, Inc.         |
+----------------------+---+---------------------------------------------+
| ดำเนินการโดย          | : | บริษัท เอราวัณ เพลินจิต จำกัด                     |
+----------------------+---+---------------------------------------------+

3.  โรงแรม เรเนซองส์ เกาะสมุย รีสอร์ท แอนด์ สปา (Renaissance Koh Samui Resort
    and Spa)

+----------------------+---+---------------------------------------------+
| ประเภท               | : | รีสอร์ท และสปา ระดับ 5 ดาว                     |
+----------------------+---+---------------------------------------------+
| ที่ตั้ง                  | : | หาดละไม เกาะสมุย                             |
+----------------------+---+---------------------------------------------+
| จำนวนห้องพัก           | : | Deluxe 45 ห้อง และ Pool Villa 33 ห้อง         |
+----------------------+---+---------------------------------------------+
| บริการ                | : | ห้องพักแบบ Deluxe และ Pool Villa              |
|                      |   |                                             |
|                      |   | Quan Spa                                    |
|                      |   |                                             |
|                      |   | ห้องอาหารตะวัน, Tapas และ Pool bar            |
+----------------------+---+---------------------------------------------+
| เปิดดำเนินการ          | : | ธันวาคม 2548 ภายใต้ชื่อ เรเนซองซ์ เกาะสมุย รีสอร์ท  |
|                      |   | แอนด์ สปา                                    |
+----------------------+---+---------------------------------------------+
| บริหารงานโดย          | : | Marriott International Hotels,Inc.          |
+----------------------+---+---------------------------------------------+
| ดำเนินการโดย          | : | บริษัท เอราวัณ สมุย จำกัด                        |
+----------------------+---+---------------------------------------------+

3.1.2 การตลาดและภาวะการแข่งขัน

1.  นโยบายและลักษณะการตลาดของการบริการ

  นโยบายทางการตลาด และกลยุทธ์ทางการตลาด

  สำหรับโรงแรมแกรนด์ ไฮแอท เอราวัณ และโรงแรม เจ ดับบลิว แมริออทนั้น
  เน้นจุดขายของโรงแรม คือ ชื่อเสียงและผู้บริหารของโรงแรม ทำเลที่ตั้งในเขตศูนย์กลางธุรกิจ
  ความสะดวกในการเดินทาง คุณภาพการให้บริการแก่ลูกค้าในระดับมาตรฐานสากล ส่วนโรงแรม
  เรเนซองส์ เกาะสมุย รีสอร์ท แอนด์ สปา อยู่ในทำเลที่ตั้งที่สวยงาม
  มีบ้านพักเป็นหลังพร้อมสระว่ายน้ำในตัว และทั้ง 3
  โรงแรมระบบการสำรองห้องพักที่มีประสิทธิภาพจากการที่มีเครือข่ายครอบคลุมทั่วโลก
  บริษัทยังได้มีการสร้างทีมงานโดยเฉพาะทางด้านการตลาดและการขายให้มีประสิทธิภาพมากยิ่งขึ้น
  เพื่อรักษาฐานลูกค้าที่มีอยู่เดิม และเพิ่มฐานลูกค้าใหม่ให้มากขึ้น
  สำหรับกลยุทธ์ทางการตลาดของแต่ละโรงแรมสามารถสรุปได้ดังนี้

-   โรงแรมแกรนด์ ไฮแอท เอราวัณ

  โรงแรม แกรนด์ ไฮแอท เอราวัณ ได้มีการพัฒนาปรับปรุง และขยายธุรกิจในส่วนต่างๆ
  เพื่อเพิ่มศักยภาพในการแข่งขันกับโรงแรมคู่แข่ง
  และโรงแรมที่จะเกิดขึ้นใหม่อย่างต่อเนื่องนับตั้งแต่ปี 2543 ดังนี้

-   ในปี 2543-2545 ได้ทำการปรับปรุง และยกระดับห้องพักให้มีความทันสมัย
    และอำนวยความสะดวกสบายให้กับลูกค้าที่เข้าใช้บริการมากยิ่งขึ้นจัดสร้างห้องประชุมและจัดเลี้ยงใหม่ที่หรูหราและทันสมัย
    ภายใต้ชื่อ The Residence ซึ่งเปิดให้บริการตั้งแต่ปลายปี 2547
    ซึ่งเป็นห้องจัดเลี้ยงเอนกประสงค์สำหรับลูกค้าระดับบน มีพื้นที่ทั้งหมด 950 ตร.ม.
    แบ่งเป็นห้องประชุมและจัดเลี้ยง 4 ห้อง ซึ่งมีอุปกรณ์การประชุมที่ทันสมัยอย่างครบครัน
    และมีส่วนของครัวเปิดสไตล์ Loft Kitchen

-   จัดสร้างห้องอาหาร The Erawan Tea Room โดยตั้งอยู่บริเวณชั้น 2 ของศูนย์การค้า
    Erawan Bangkok ที่มุ่งเน้นให้เป็นจุดพบปะสังสรรค์ ของลูกค้าทั้งสำหรับนักธุรกิจ
    และลูกค้าที่มาช้อปปิ้ง เปิดให้บริการแล้วตั้งแต่ต้นปี 2548

-   จัดสร้าง I.Sawan Residential Spa & Club บนชั้น 5 ของโรงแรม
    เปิดให้บริการกลางปี 2548 มีพื้นที่ทั้งสิ้นมากกว่า 7,000 ตร.ม. ซึ่งประกอบด้วย ห้องพัก
    สปา Fitness Center สระว่ายน้ำ ร้านทำเล็บ ร้านทำผม และห้องอาหาร Breezeway
    เน้นให้เป็นสถานที่สำหรับการพักผ่อนอย่างครบวงจรในสไตล์รีสอร์ทใจกลางเมือง

-   ปลายปี 2548 ทางโรงแรมได้ดำเนินการเปลี่ยนรูปลักษณ์การบริการด้านรถ Limousine
    โดยได้จัดการเปลี่ยนรถ limousine ทั้งหมด เป็นรถ Mercedes Benz รุ่น S-Class
    เป็นแห่งแรก และ แห่งเดียวในประเทศไทย ซึ่งมีขนาดของห้องโดยสารที่กว้างขวางขึ้น
    เพื่อยกระดับการให้บริการ และเพิ่มความสะดวกสบายให้กับลูกค้าที่ใช้บริการ

-   ในปี 2549 ทางโรงแรมได้ทำการปรับปรุงบริเวณ Lobby และห้องอาหาร Dining Room
    เพื่ออำนวยความสะดวกสบายให้กับลูกค้าที่เข้าใช้บริการมากยิ่งขึ้น

-   โรงแรมแกรนด์ ไฮแอท เอราวัณ ได้รับรางวัลจากหน่วยงานต่างๆ อาทิเช่น

    -   อันดับที่ 42 ของ Top 50 Asia Hotels 2005 readers’ Choice Awards from
        Conde Nast Traveler

    -   Best Business Hotel in Bangkok จาก Business Traveler
        Asia-Pacific ในปี 2005, 2004 และ 2002 Annual Travel Award

    -   500 Best Hotels and Resorts จาก นิตยสาร Conde Nast Traveler USA,
        2005 Gold List

    -   500 Greatest Hotels and Resorts in the World, 2005 จาก นิตยสาร
        Travel and Leisure’s Annual List

    -   โรงแรม เจ ดับบลิว แมริออท กรุงเทพฯ

-   ทางโรงแรมเจ ดับบลิว แมริออท กรุงเทพมีการปรับปรุงห้องพักแบบ Deluxe เป็นจำนวน
    170 ห้องในปี 2549 และจะปรับปรุงห้องที้เหลือจำนวน 128 ห้องในปี 2550 ห้องพักแบบ
    Deluxe ซึ่งอยู่ในการปรับปรุงได้มีการออกแบบเพื่อตอบสนองนักธุรกิจและมีอุปกรณ์อาทิเช่น
    Jack Pack ซึ่งทางเจดับบลิว แมริออท กรุงเทพ เป็นโรงแรมแรกใน Asia
    ที่จะมีอุปกรณ์ชนิดนี้

-   ส่วนทางด้านร้านอาหารของโรงแรมได้รับความยอมรับจากทางนิตยสารต่างๆ
    ว่าเป็นภัตตาคารระดับแนวหน้าของประเทศโดยมี Tsu & Nami Japanese Restaurant
    ซึ่งทั้งปีมีรายได้โดยรวมมากกว่า 80 ล้านบาท และ New York Steakhouse
    ซึ่งทั้งปีมีรายได้โดยรวมมากกว่า 60 ล้านบาทเป็นหลัก
    ทั้งสองภัตตาคารถือว่าประสบความสำเร็จอย่างสูง

-   โรงแรมเจ ดับบลิว แมริออท กรุงเทพ ได้รับรางวัลจากหน่วยงานต่างๆ อาทิเช่น

    -   Best Business Hotel Award 2006 (Smart Travel Asia.com)

    -   2^(nd) Best Business Hotel in Bangkok (Travel & Leisure Magazine
        U.S.A)

    -   Best Business Hotel Award (Lifestyle & Travel Magazine)

    -   Best Business Hotel Award 2006 Hotel Category (Apartment Living
        Magazine)

    -   Top 500 World’s Best Hotels (Travel & Leisure Magazine)

    -   Marriott Café - The Best Buffet in Town 2005 จาก readers of
        Bangkok Dining & Entertainment Magazine

    -   New York Steak House - The Best Bangkok Grill Room 2005 จาก
        readers of Bangkok Metro Magazine (High Five Award)

    -   New York Steak House - The Best Bangkok Hygiene Mark 2005 จาก
        readers of Bangkok Metro Magazine (High Five Award)

    -   New York Steak House - The Best American Restaurant 2005
        (Readers of Bangkok Dining & Entertainment Magazine)

    -   Tsu and Nami Japanese Restaurant – The Best Japanese Restaurant
        2005 จาก readers of Bangkok Metro Magazine (High Five Award)

    -   โรงแรมเรเนซองส์ เกาะสมุย รีสอร์ท แอนด์ สปา

  ตั้งอยู่ทำเลที่ตั้งที่สวยงาม มีบ้านพักห้องพักแบบ Deluxe และ Pool Villa
  บริหารโดยกลุ่มแมริออทซึ่งเป็นผู้บริหารโรงแรมระดับโลกแห่งที่สองบนเกาะสมุย
  ที่มีมาตรฐานสูงในด้านบริการ และห้องพัก
  พร้อมระบบการสำรองห้องพักที่มีประสิทธิภาพจากการที่มีเครือข่ายครอบคลุมทั่วโลก

  ลักษณะลูกค้าและกลุ่มลูกค้าเป้าหมาย

-   ธุรกิจโรงแรมแกรนด์ ไฮแอท เอราวัณ และ โรงแรม เจ ดับบลิว แมริออท กรุงเทพฯ

  ลูกค้าหลักของทางโรงแรม เป็นนักธุรกิจ และ นักท่องเที่ยวชาวต่างชาติ
  รวมถึงนักธุรกิจชาวไทยที่มีระดับรายได้และกำลังซื้อสูง
  และลูกค้าทั่วไปที่เข้ามาใช้บริการห้องอาหาร และห้องจัดเลี้ยงของทางโรงแรม
  ซึ่งลูกค้าของโรงแรมจะเป็นรายย่อยทั้งสิ้น กลุ่มลูกค้าเป้าหมายสามารถแบ่งเป็น 2 กลุ่มหลักคือ
  นักธุรกิจ และนักท่องเที่ยว โดยลูกค้าของทั้งสองโรงแรม ส่วนใหญ่ จะเป็นกลุ่มนักธุรกิจ
  (70-80%)

-   ธุรกิจโรงแรมเรเนซองส์ เกาะสมุย รีสอร์ท แอนด์ สปา

  กลุ่มลูกค้าหลักของโรงแรมเรเนซองส์ คือ กลุ่มลูกค้านักท่องเที่ยวต่างชาติที่เดินทางมาเพื่อพักผ่อน
  และนักท่องเที่ยวชาวไทยที่มีระดับรายได้และกำลังซื้อสูง
  รวมถึงลูกค้าในประเทศที่เข้ามาใช้บริการในด้านของร้านอาหารและห้องจัดเลี้ยงซึ่งทางโรงแรมได้มีการรองรับไว้อย่างดี

  นโยบายการตั้งราคา

  กำหนดค่าห้องพักและงานบริการ พิจารณาตามความเหมาะสมของระดับราคาตลาด ฤดูกาล
  ความต้องการของลูกค้า และต้นทุนการให้บริการ
  โดยราคาที่กำหนดอยู่ในระดับสูงที่เหมาะสมกับคุณภาพและชื่อเสียงของโรงแรม
  ตั้งแต่ปีเดือนธันวาคม 2549
  เป็นต้นไปทางโรงแรมได้เปลี่ยนการคิดอัตราค่าห้องพักโดยส่วนใหญ่จากเงินสกุล US dollar
  ไปเป็นสกุลเงินบาท เพื่อลดความเสี่ยงจากความผันผวนของอัตราแลกเปลี่ยนเงินตราต่างประเทศ

  ช่องทางการจำหน่าย

  ช่องทางการจำหน่ายหลัก ประกอบด้วย การขายตรง
  การขายผ่านตัวแทนจำหน่ายห้องพักซึ่งกระจายอยู่ทั่วโลก และ
  ระบบการสำรองห้องพักผ่านทางระบบอินเทอร์เนตอาทิเช่นผ่าน Marriott.com และ
  Hyatt.com

  นอกจากนี้เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand Awareness
  ทางโรงแรมมีการโฆษณาทางสื่อสิ่งพิมพ์
  และมีการจัดทำแผนการส่งเสริมการขายและมีการดำเนินการอย่างต่อเนื่อง
  โดยมีวัตถุประสงค์เพื่อเป็นการช่วยงานขายเพื่อเพิ่มยอดขาย

2.  ภาวะอุตสาหกรรมและการแข่งขัน

  แนวโน้มภาวะอุตสาหกรรมการท่องเที่ยว

  ในปี 2549 มีปัจจัยที่มีผลกระทบกับการท่องเที่ยวในประเทศ อย่างเช่น
  ราคานํ้ามันที่เพิ่มสูงขึ้นการก่อการร้ายใน 3 จังหวัดชายแดนภาคใต้อย่างต่อเนื่อง
  เหตุการณ์ความไม่สงบทางการเมือง การปฏิรูปการปกครองในเดือนกันยายน
  และเหตุการณ์ระเบิดในกรุงเทพ อย่างไรก็ตาม
  ปัจจัยดังกล่าวมีผลกระทบต่อการท่องเที่ยวไม่มากนัก และเป็นเพียงผลกระทบระยะสั้น
  การท่องเที่ยวแห่งประเทศไทย (ททท.)
  ประมาณการณ์จำนวนนักท่องเที่ยวที่เดินทางเข้ามาในประเทศไทยจะเติบโตเพิ่มขึ้นจาก 11
  ล้านคนในปี 2548 เป็น 13.6 ล้านคนในปี 2549

  ในอนาคตเรายังคิดว่าอุตสาหกรรมการท่องเที่ยวโดยรวมจะยังเติบโตอย่างต่อเนื่อง
  โดยมีปัจจัยสนับสนุนที่สำคัญ จากเศรษฐกิจโลกที่เติบโตอย่างต่อเนื่อง ในปี 2549
  จำนวนนักท่องเที่ยวที่เดินทางท่องเที่ยวทั่วโลกได้เติบโตอย่างต่อเนื่องถึง 4% ต่อปี
  โดยเฉพาะในแถบประเทศเอเชียและแปซิฟิก ที่มีการเติบโตถึง 7.6%
  ซึ่งเราคาดว่าจะสามารถเติบโตเช่นนี้ต่อไป โดยเฉพาะตลาดใหม่ที่เกิดขึ้น เช่น จีน อินเดีย
  และรัสเซีย ซึ่งเป็นผลดีต่อการท่องเที่ยวโดยรวม นอกจากนี้ ยังมีปัจจัยสนับสนุนอื่น ๆ เช่น
  ราคานํ้ามันที่ปรับตัวลดลง การเติบโตของสายการบินราคาประหยัด
  การสนับสนุนของภาครัฐด้านการท่องเที่ยวในการเจาะตลาดกลุ่มนักท่องเที่ยวที่มีกำลังซื้อสูง
  การเปิดสถานที่ท่องเที่ยวใหม่ในประเทศมากขึ้น
  รวมถึงการเปิดใช้สนามบินสุวรรณภูมิอย่างเป็นทางการในเดือนกันยายน 2549
  ซึ่งสามารถรองรับนักท่องเที่ยวได้เพิ่มมากขึ้น โดยทางททท.
  ยังได้คาดการณ์จำนวนนักท่องเที่ยวจะเพิ่มเป็น14.5 ล้านคน เพิ่มขึ้นจากปี 2549 ประมาณ 7%

  อย่างไรก็ตาม ผลกระทบจากเหตุการณ์การระเบิดในช่วงปลายปี 2549
  อาจมีผลกระทบต่อประมาณการณ์ตัวเลขนักท่องเที่ยวไปบ้าง แต่คาดว่าจะเป็นผลกระทบระยะสั้น
  หากสถานการณ์ทางการเมืองในประเทศมีความสงบ และชัดเจนมากขึ้น
  คาดว่าจะทำให้สถานการณ์การท่องเที่ยวมีการเติบโตตามที่คาดการณ์ไว้

 จำนวนนักท่องเที่ยวที่เข้ามาในประเทศไทย []

  ที่มา: ททท.

กรุงเทพ

ในปี 2549 การแข่งขันในธุรกิจโรงแรมระดับ 5 ดาวมีการเปลี่ยนแปลงไม่มากนัก
เนื่องจากมีโรงแรมระดับ 5 ดาว เพิ่มขึ้นเพียง 1 แห่ง คือ Millennium Hilton
ซึ่งมีจำนวนห้องพัก 543 ห้อง ทำให้มีจำนวนโรงแรมระดับ 5 ดาวทั้งสิ้น 18 โรงแรม
ประกอบด้วยห้องพักประมาณ 7,400 ห้อง (เพิ่มขึ้น 8% จากปี 2548)
ทั้งนี้จำนวนห้องพักที่มีการเข้าพักของโรงแรม 5 ดาวในปี 2549 เพิ่มขึ้นประมาณ 3.4%
ในขณะที่อัตราเข้าพักโดยเฉลี่ยในกลุ่มโรงแรมห้าดาวมีการปรับตัวลดลงเล็กน้อยจาก 72 % ในปี
2548 เป็น 71 % ในปี 2549 เนื่องจากจำนวนห้องพักของโรงแรมระดับ 5 ดาวที่เพิ่มขึ้น
รวมถึงเหตุการณ์การปฏิรูปการปกครองในเดือนกันยายน
ซึ่งมีผลกระทบต่อการท่องเที่ยวและธุรกิจโรงแรมเป็นเวลาประมาณ 1 เดือนครึ่ง

  ----------------- -------------- -------- ------- ---------------------- ----------- --------
                    อัตราการเข้าพัก                    จำนวนห้องพักที่มีการเข้าพัก               

                    2548           2549     +/-     2548                   2549        +/-

  Grand Hyatt และ   81%            81%      -       243,825                241,426     -1%
  JWM                                                                                  

  โรงแรม 5 ดาวริมนํ้า  74%            72%      -1.8%   618,740                686,953     +11.0%

  โรงแรม 5 ย่านธุรกิจ  72%            71%      -0.9%   844,424                836,783     -0.9%

  รวม               72%            71%      -1%     1,706,989              1,765,162   +3.4%
  ----------------- -------------- -------- ------- ---------------------- ----------- --------

สำหรับจำนวนโรงแรมในกรุงเทพฯ ในอีก 2 ถึง 3 ปีข้างหน้า
คาดว่าจะมีจำนวนเพิ่มขึ้นทั้งในส่วนของโรงแรมระดับ 5 ดาวและระดับ 4
ดาวเพื่อรองรับการคาดการณ์จำนวนนักท่องเที่ยวที่สูงขึ้น
ซึ่งเป็นผลจากภาพรวมของภาวะอุตสาหกรรมการท่องเที่ยวที่ดีขึ้นจากปัจัยต่างๆที่กล่าวในตอนต้น

  โรงแรมในกรุงเทพฯที่คาดว่าจะเปิดบริการในช่วง 1-2 ปีข้างหน้า

โรงแรมระดับ 5 ดาว

  --------------------- -------------- ------------------- -------------------
  ชื่อโรงแรม              สถานที่ตั้ง        จำนวนห้องโดยประมาณ   ปีที่คาดว่าจะเปิดบริการ

  Le Meridien Surawong  ถนนสุรวงศ์       542 ห้อง             ไตรมาส 2/2550

  Crowne Plaza          สุขุมวิทซอย 27    342 ห้อง             ไตรมาส 2/2551
  Sukhumvit                                                

  Sofitel Sukhumvit     สุขุมวิทซอย 13    350 ห้อง             ไตรมาส 1/2551

  The Regent Sukhumvit  สุขุมวิทซอย 13    327 ห้อง             2551
  --------------------- -------------- ------------------- -------------------

โรงแรมระดับ 4 ดาว

  --------------------- -------------- ------------------- -------------------
  ชื่อโรงแรม              สถานที่ตั้ง        จำนวนห้องโดยประมาณ   ปีที่คาดว่าจะเปิดบริการ

  Courtyard by Marriott ย่านราชประสงค์   316 ห้อง             กลางปี 2550

  Novotel Kingpower     ศรีอยุธยา        430 ห้อง             ไตรมาส 4/2550

  Central World Plaza   ย่านราชประสงค์   504 ห้อง             ไตรมาส 3/2550

  Millennium Asoke      ย่านอโศก        326 ห้อง             ไตรมาส 1/2551
  --------------------- -------------- ------------------- -------------------

อย่างไรก็ดีเรามีการเตรียมความพร้อมสำหรับการแข่งขันและโอกาสทางธุรกิจ
ในอนาคตโดยมีการปรับปรุงและพัฒนาห้องพักและบริการของโรงแรมในเครือมาอย่างต่อเนื่อง

เกาะสมุย

ธุรกิจการท่องเที่ยวของเกาะสมุยได้มีการเติบโตอย่างรวดเร็วในช่วง 2 ปีที่ผ่านมา
โดยจากเหตุการณ์สึนามิในปลายปี 2547
ทำให้นักท่องเที่ยวบางส่วนเดินทางมาพักผ่อนฝั่งทะเลอ่าวไทยแทน ในปี 2548
จำนวนนักท่องเที่ยวได้เพิ่มขึ้น 8% จากปี 2547 โดยการเติบโตใน ปี 2548
นั้นเป็นปีแรกที่เกาะสมุยได้เห็นจำนวนนักท่องเที่ยวต่อปีเกินหนึ่งล้านคน สำหรับในปี 2549
ททท.ได้คาดการณ์จำนวนนักท่องเที่ยวที่เดินทางมาเกาะสมุย 1.3 ล้านคน เพิ่มขึ้นจากปี 2548
ประมาณ 18% ในอนาคต
อุตสาหกรรมการท่องเที่ยวของเกาะสมุยคาดว่าจะมีการเติบโตได้อีกอย่างต่อเนื่อง
เห็นได้จากการที่เกาะสมุยเป็นสถานที่ท่องเที่ยวที่ได้รับความสนใจเพิ่มมากขึ้น จนในปี 2549
นิตยสาร Conde Nast Traveller ได้จัดอันดับให้ เกาะสมุย
เป็นเกาะท่องเที่ยวอันดับที่หกของโลก และ สนามบินสมุยอาจ
จะเปิดรับสายการบินไทยลงจอดในอนาคต และ ที่สนามบินที่จังหวัดสุราษฏร์ธานี
มีการเพิ่มจํานวนเที่ยวบินของสายการบินราคาประหยัดมากขึ้น
ซึ่งเป็นปัจจัยสำคัญที่ทำให้นักท่องเที่ยวสามารถเดินทางมาเที่ยวเกาะสมุยได้มากขึ้น

[]

  ที่มา:ททท. ข้อมูลรวบรวมโดยบริษัท

สำหรับการแข่งขันของโรงแรมระดับ 5 ดาวที่เป็น International Brand ในเกาะสมุยนั้น ในปี
2549 ยังมีไม่สูงนัก เนื่องจากปัจจุบันมีจำนวนโรงแรมระดับ 5 ดาวที่เป็น International
Brand ไม่มากนัก ส่งผลให้อัตราเข้าพักในปี 2549 ของโรงแรมระดับ 5 ดาวที่เป็น
International Brand ได้ปรับตัวเพิ่มขึ้นประมาณ 7% จาก ปี 2548 (63% ในปี 2548 และ
70% ในปี 2549) และในอีก 2-3
ปีข้างหน้านี้เนื่องจากสมุยแนวโน้มการท่องเที่ยวที่คาดว่าจะโตขึ้นอย่างต่อเนื่อง
จะมีการเพิ่มขึ้นของโรงแรมระดับ 5 ดาวที่เป็น International Brand
มารองรับความต้องการของนักท่องเที่ยงมากขึ้น

  -------------------------- ---------------------- ---------------------
  ชื่อโรงแรม                   จำนวนห้องโดยประมาณ      ปีที่คาดว่าจะเปิดบริการ

  Four Seasons Resort        71 ห้อง                 ไตรมาส 1/2550

  W Retreat Resort           90 ห้อง                 2551

  Intercontinental Hotel     90 ห้อง                 2551

  Conrad                     79 ห้อง                 2551

  The New Vena Belle         210 ห้อง                2552
  -------------------------- ---------------------- ---------------------

ภูเก็ตและพัทยา

สำหรับในส่วนของตลาดใหม่ที่ทางบริษัท ดิ เอราวัณ กรุ๊ป จำกัด (มหาชน) ได้เข้าไปลงทุนนั้น เช่น
ภูเก็ต และพัทยา เป็นตลาดที่มีศักยภาพในการเติบโตของจำนวนนักท่องเที่ยวอย่างสูง

-   การท่องเที่ยวของจังหวัดภูเก็ต ได้มีการฟื้นตัวอย่างมากหลังเหตุการณ์สึนามิ
    ส่วนมากเป็นกลุ่มนักท่องเที่ยวชาวยุโรป และเอเชียที่เริ่มเดินทางกลับเข้ามาท่องเที่ยว
    รวมถึงนักท่องเที่ยวกลุ่มใหม่ที่เดินทางเข้ามาทั้งจากอินเดีย และรัสเซีย โดยในช่วง 9
    เดือนแรกของปี 2549 จำนวนนักท่องเที่ยวที่เดินทางเข้าภูเก็ต มีจำนวนประมาณ 3.37
    ล้านคนเพิ่มขึ้นถึง 62.55% เมื่อเทียบกับช่วงเดียวกันในปี 2548 โดยในสิ้นปี 2549
    คาดว่าจะมีจำนวนนักท่องเที่ยวใกล้เคียงกับปี 2547 (4.7 ล้านคน)
    ก่อนหน้าที่จะเกิดเหตุการณ์สึนามิ และทางท่าอากาศยานภูเก็ตได้คาดการณ์จำนวนนักท่องเที่ยวปี
    2550 ว่าจะสูงถึง 5 ล้านคน

  []

  ที่มา:ททท. ข้อมูลรวบรวมโดยบริษัท

-   การท่องเที่ยวของเมืองพัทยาได้มีการเติบโตอย่างต่อเนื่อง โดยในปี 2548
    มีนักท่องเที่ยวเป็นจำนวน 5.4 ล้านคน เมืองพัทยา 10 ปีย้อนหลังได้มีการโตเฉลี่ยปีละ 7%
    หลังจากสนามบินสุวรรณภูมิได้เปิดตัวอย่างเป็นทางการ เมื่อเดือนกันยายน 2549 ที่ผ่านมา
    ซึ่งถือว่าเป็นปัจจัยสำคัญที่ทำให้มีการคาดการณ์จำนวนนักท่องเที่ยวที่จะเพิ่มขึ้นถึงปีละ 1 ล้านคน
    ซึ่งเป็นผลจากความสะดวกในการเดินทางไปพัทยา
    ประกอบกับการเริ่มเปิดดำเนินการของเชนโรงแรมระดับโลกที่มีเครือข่ายการขาย
    และการจองห้องพักที่ครอบคลุมทั่วโลก
    เพื่อรองรับการเพิ่มขึ้นของจำนวนนักท่องเที่ยวที่เดินทางมาพัทยา
    นอกจากนั้นเมืองพัทยายังมีการเติบโตในด้านการในด้านธุรกิจสัมมนาอย่างต่อเนื่อง

[]

ที่มา:ททท. ข้อมูลรวบรวมโดยบริษัท

3.1.3 การจัดหาผลิตภัณฑ์หรือบริการ

1.  การจัดหาให้ได้มาซึ่งบริการ

  (1) ที่ดินหรือโรงแรมเก่าเพื่อการพัฒนาโครงการ

  บริษัท มีเกณฑ์ในการจัดซื้อที่ดินหรือโรงแรมเพื่อการพัฒนาดังนี้

-   ทำเลที่ตั้งของโครงการ ตั้งอยู่ในเขตศูนย์กลางธุรกิจ หรือทำเลที่มีศักยภาพในอนาคต
    เนื่องจากเป็นปัจจัยสำคัญที่สุดที่จะทำให้โครงการประสบความสำเร็จ

-   ผังเมืองและการใช้สอยของพื้นที่ (Zoning)
    ซึ่งจะเป็นตัวกำหนดรูปแบบของโครงการในแต่ละทำเล

-   การคมนาคม ทั้งปัจจุบันและอนาคต
    โดยพิจารณาถึงความสะดวกและโอกาสขยายเส้นทางคมนาคมใหม่ๆ

-   ระบบสาธารณูปโภคที่ครบครัน ได้แก่ ไฟฟ้า ประปา โทรศัพท์ ระบบระบายน้ำ ระบบกำจัดขยะ
    และ อื่นๆ

-   ใกล้สถานที่สำคัญต่างๆ ได้แก่ ศูนย์การค้า สถานที่ราชการ แหล่งท่องเที่ยง เป็นต้น

-   รูปร่างของที่ดิน หรือลักษณะกายภาพของโรงแรม
    เพื่อให้เหมาะสมต่อการพัฒนารูปแบบโครงการ

  ทั้งนี้ บริษัท ได้จัดหาที่ดินหรือโรงแรมเพื่อการพัฒนาโครงการดังนี้

-   ติดต่อผ่านเจ้าของที่ดินโดยตรงที่สนใจขายหรือให้เช่า หรือร่วมลงทุน

-   ติดต่อผ่านตัวแทนนายหน้า

-   รับการติดต่อจากสถานบันการเงินที่มีความต้องการจะขายทรัพย์สินที่รับโอนจากลูกหนี้

  (2) วัสดุก่อสร้าง

  บริษัท
  สามารถควบคุมคุณภาพและค่าใช้จ่ายให้อยู่ในต้นทุนที่มีประสิทธิภาพและ.ในระดับที่สามารถแข่งขันได้
  โดยยึดหลักในการที่มีทีมงานซึ่งมีประสบการณ์คลุกคลีในการก่อสร้างทำให้วิเคราะห์ในเรื่องเทคนิค
  วิธีการก่อสร้าง ค่าวัสดุ ค่าแรง ได้ความชัดเจนและไม่ผิดพลาด

  ทั้งนี้ในการคัดเลือกผู้รับเหมาก่อสร้าง บริษัท
  ได้คัดเลือกเฉพาะผู้รับเหมาที่มีความสามารถน่าเชื่อถือมีประสบการณ์เหมาะสมกับโครงการแต่ละโครงการ
  แยกตามลักษณะงาน เช่น งานฐานราก งานโครงสร้าง งานสถาปัตยกรรม งานระบบงานตกแต่ง
  เป็นต้น ในแต่ละโครงการจะคัดเลือกผู้รับเหมามากกว่า 1 ราย เพื่อไม่ให้มีการผูกขาดงาน
  ปัจจุบันบริษัท จ้างผู้รับเหมา 2 ประเภท คือ

-   สำหรับโครงการปกติทั้งหมด บริษัท จะใช้ผู้รับเหมาก่อสร้างทั้งค่าแรงและวัสดุ มีข้อดีคือ
    ทำให้บริษัท ไม่ต้องรับผิดชอบเรื่องการควบคุมวัสดุก่อสร้าง
    รวมทั้งผู้รับเหมาประเภทนี้มีเงินทุนสูง
    มีความชำนาญสามารถดำเนินการให้เป็นไปตามกำหนดเวลา

-   ในกรณีที่มีปัญหาเกิดขึ้นในระหว่างการก่อสร้าง บริษัท จะเสริมผู้รับเหมาก่อสร้าง
    โดยบริษัทจะดำเนินการจัดซื้อวัสดุเอง และจะจ่ายให้กับทางผู้รับเหมาในส่วนของค่าแรง

(3) งานบริหารโรงแรม

  บริษัทไม่มีนโยบายที่บริหารกิจการโรงแรมด้วยตนเอง
  โดยจะว่าจ้างผู้บริหารโรงแรมระดับนานาชาติ (International hotel operator)
  ที่มีชื่อเสียง ประสบการณ์ และความชำนาญเพื่อทำหน้าที่กำกับดูแลการบริหาร
  โรงแรมที่บริษัทได้ลงทุนและพัฒนา โดยบริษัททำหน้าที่กำกับดูแลการบริหาร
  สำหรับสัญญาว่าจ้างบริหารโรงแรมมีดังนี้

-   โรงแรมแกรนด์ ไฮแอท เอราวัณกรุงเทพ : บริษัทย่อยได้ทำสัญญาว่าจ้างกลุ่ม Hyatt
    International Corporation ให้เป็นผู้บริหารจัดการโรงแรมเมื่อวันที่ 24 กุมภาพันธ์
    2531 โดยสัญญาการจัดการจะมีอายุ 20 ปี นับ ตั้งแต่เริ่มเปิดดำเนินการโรงแรม
    และมีสิทธิต่ออายุสัญญาได้อีกอย่างน้อย 10 ปี
    (รายละเอียดในหมายเหตุประกอบงบการเงินประจำปี 2549 ข้อ 33.5)

-   โรงแรม เจดับบลิว แมริออท กรุงเทพ : บริษัทย่อยได้ทำสัญญาการว่าจ้างกลุ่ม Marriott
    Internatinal Hotels,Inc. ให้เป็นผู้บริหารจัดการ โรงแรมเมื่อวันที่ 3 กุมภาพันธ์
    2537 โดยสัญญาการจัดการจะมีอายุ 20 ปี นับ ตั้งแต่เริ่มเปิดดำเนินการโรงแรม
    และมีสิทธิต่ออายุสัญญาได้อีกอย่างน้อย 10 ปี
    (รายละเอียดในหมายเหตุประกอบงบการเงินประจำปี 2549 ข้อ 33.6)

-   โรงแรมเรเนซองซ์ เกาะสมุย รีสอร์ท แอนด์ สปา : บริษัทย่อยได้ทำสัญญาการว่าจ้าง
    Marriott International Hotels,Inc. ให้เป็นผู้บริหารจัดการ
    โรงแรมที่บริษัทเข้าลงทุนซื้อ เมื่อวันที่ 4 กรกฏาคม
    2548โดยบริษัทย่อยเป็นผู้ปรับปรุงให้เป็นโรงแรมตามมาตรฐานของ Renaissance by
    Marriott โดยสัญญาบริหารโรงแรมมีระยะเวลา 30 ปี
    นับตั้งแต่วันที่เข้าบริหารกิจการโรงแรม(วันที่ 4 กรกฏาคม 2548)
    และมีสิทธิต่ออายุสัญญานี้ได้อีกอย่างน้อย 10 ปี
    (รายละเอียดในหมายเหตุประกอบงบการเงินประจำปี 2549 ข้อ 33.13)

2.  ผลกระทบต่อสิ่งแวดล้อม

-   ผลกระทบจากกระบวนการผลิตและวัสดุเหลือใช้

  ขั้นตอนก่อนการดำเนินงานก่อสร้างโครงการนั้น
  จะต้องผ่านกระบวนการนำเสนอแผนและได้รับการตรวจสอบในเรื่องผลกระทบต่อสิ่งแวดล้อมด้วย
  ก่อนที่จะได้รับใบอนุญาตก่อสร้างให้ดำเนินการก่อสร้างได้
  นอกจากนี้ในระหว่างดำเนินการก่อสร้างนั้นบริษัทหรือบริษัทย่อย
  จะว่าจ้างบริษัทที่ปรึกษาควบคุมงานก่อสร้างควบคุมงานมิให้เกิดผลกระทบต่อสิ่งแวดล้อม
  ซึ่งที่ผ่านมานั้นบริษัท และบริษัทย่อยสามารถปฏิบัติได้โดยไม่มี ข้อพิพาทใดๆเกิดขึ้น

-   การควบคุมโดยหน่วยงานรัฐ

  บริษัท และบริษัทย่อยจะต้องปฏิบัติตามพระราชบัญญัติควบคุมอาคารสูงและ ข้อกำหนด

  หรือประกาศของกรุงเทพมหานครหรือหน่วยงานรัฐ ซึ่งที่ผ่านมานั้นบริษัท
  และบริษัทย่อยสามารถปฏิบัติได้ตามนั้นโดยไม่มี ข้อพิพาทใดๆเกิดขึ้น

-   การดำเนินการของบริษัทเพื่อลดผลกระทบ

-ไม่มี-

-   ผลการปฏิบัติจริงเปรียบเทียบกับอัตราสูงสุดตามกฎหมาย

-ไม่มี-

-   ประวัติการกระทำผิดและแนวทางแก้ไข

-ไม่มี-

3.2 ธุรกิจอาคารสำนักงานและศูนย์การค้า

3.2.1 ลักษณะธุรกิจและการบริการ

ธุรกิจอาคารสำนักงานและศูนย์การค้าที่บริษัทให้บริการอยู่ในปัจจุบันได้แก่

1.  อาคารอัมรินทร์ พลาซ่า (Amarin Plaza & Tower)

+----------------------+---+---------------------------------------------+
| ประเภท               | : | อาคารสำนักงานและศูนย์การค้า                     |
+----------------------+---+---------------------------------------------+
| ที่ตั้ง                  | : | สี่แยกราชประสงค์ ถนนเพลินจิต                     |
+----------------------+---+---------------------------------------------+
| พื้นที่ให้เช่า             | : | 40,000 ตารางเมตร : 22 ชั้น รวมศูนย์การค้า 5 ชั้น   |
+----------------------+---+---------------------------------------------+
| บริการ                | : | สินค้าหลากหลาย พร้อมสินค้าของตกแต่งบ้านและของประดับ |
|                      |   | ที่ H&L - Kolors of Living                    |
|                      |   |                                             |
|                      |   | ศูนย์อาหารในบรรยากาศใหม่ที่ The Cook - Kolors of |
|                      |   | Taste                                       |
+----------------------+---+---------------------------------------------+
| เปิดดำเนินการ          | : | ปี 2528                                      |
+----------------------+---+---------------------------------------------+
| ดำเนินการโดย          | : | บริษัท เอราวัณ ราชประสงค์                       |
+----------------------+---+---------------------------------------------+

2.  อาคารเพลินจิต เซ็นเตอร์ (Ploenchit Center)

  ----------------------- --- ---------------------------------------------
  ประเภท                  :   อาคารสำนักงาน และร้านอาหาร

  ที่ตั้ง                     :   ถนนสุขุมวิท ซอย2

  พื้นที่ให้เช่า                :   40,000 ตารางเมตร : 26 ชั้น

  บริการ                   :   วิลล่า ซุปเปอร์มาเก็ต ร้านอาหารนานาชาติ
                              พร้อมทั้งบริการภายในอาคารครบครัน

  เปิดดำเนินการ             :   ปี 2539

  ดำเนินการโดย             :   บริษัท เอราวัณ เพลินจิต
  ----------------------- --- ---------------------------------------------

3.  ศูนย์การค้าเอราวัณ แบงค็อก (Erawan Bangkok Boutique Mall)

  ----------------------- --- ---------------------------------------------
  ประเภท                  :   ศูนย์การค้าแนวใหม่ บูติคมอลล์

  ที่ตั้ง                     :   สี่แยกราชประสงค์ ถนนเพลินจิต

  พื้นที่ให้เช่า                :   7,000 ตารางเมตร : 5 ชั้น

  บริการ                   :   บูติคมอลล์ที่รวบรวมแฟชั่นทันสมัย แบรนด์เนม ศูนย์สุขภาพ
                              hi-tech และร้านอาหารนานาชาติ

  เปิดดำเนินการ             :   ปี 2547

  ดำเนินการโดย             :   บริษัท เอราวัณ ราชประสงค์ จำกัด
  ----------------------- --- ---------------------------------------------

3.2.2 การตลาดและภาวการณ์แข่งขัน

1.  นโยบายและลักษณะการตลาดของการบริการ

  นโยบายทางการตลาด และกลยุทธ์ทางการตลาด

  เน้นจุดขายของโครงการ คือ ทำเลที่ตั้ง ในเขตศูนย์กลางธุรกิจ , ความสะดวกในการเดินทาง,
  คุณภาพการบริการและการบริหารอาคาร และการกำหนดราคาค่าเช่าและ
  เงื่อนไขการเช่าที่ยืดหยุ่น มุ่งสนองตอบต่อความพึงพอใจของลูกค้าได้มากที่สุด

จุดเด่นด้านการตลาดที่ได้เปรียบของบริษัท ฯ ที่ใช้ในการแข่งขันในตลาด

-   บริษัท ได้ทำการปรับกลยุทธ์ต่างๆเกี่ยวกับสินค้าและบริการ
    เพื่อให้ทันต่อสถานการณ์ทางการตลาด และให้แตกต่างจากโครงการคู่แข่งขันอื่นๆ
    ในรัศมีใกล้เคียง ตัวอย่างดังเช่น อาคาร เพลินจิต เซ็นเตอร์ ได้ปรับปรุงรูปลักษณ์ภายนอก
    และพื้นที่ภายในอาคารโดยลดจำนวนพื้นที่ร้านค้าบางส่วนเป็นพื้นที่สำนักงานให้เช่าแทน
    เพื่อเพิ่มพื้นที่สำนักงานให้เช่าจากเดิม 45% เป็น 85% โดยแล้วเสร็จในเดือนกันยายน 2548
    เพื่อรองรับการขยายตัวเพิ่มขึ้นของอุปสงค์ของพื้นที่สำนักงาน เป็นต้น

-   บริษัทเน้นการบริการที่ดี และมีคุณภาพ สร้างภาพพจน์และความสัมพันธ์ที่ดีกับลูกค้า
    และสร้างความมั่นใจให้แก่ลูกค้า

  • จุดเด่นของอาคารอัมรินทร์ พลาซ่า และเอราวัณ แบงค็อก คือ ทำเลที่ตั้งดีเยี่ยม
  เป็นศูนย์กลางการจับจ่ายใช้สอย เพียบพร้อมด้วยร้านค้าที่ให้บริการอย่างครบวงจร
  นอกจากนี้การเดินทางที่สะดวกมากขึ้น ด้วยอีกทางเลือกหนึ่ง คือ รถไฟฟ้า BTS
  โดยมีทางสัญจรเข้าอาคารเชื่อมต่อกับสถานีรถไฟฟ้า BTS ชิดลมด้วย
  นอกจากนี้โครงการยังรายล้อมด้วยโรงแรมชั้นนำระดับ 5 ดาว และแหล่ง Shopping

  • จุดเด่นของอาคารเพลินจิต เซ็นเตอร์ คือ ความทันสมัยของระบบอำนวยความสะดวกในอาคาร
  เป็นที่ตั้งของร้านค้าและบริการต่าง ๆ ที่ให้บริการอย่างครบวงจร
  รวมถึงการเดินทางที่สะดวกมากขึ้นด้วยรถไฟฟ้า BTS เชื่อมที่สถานี นานา และเพลินจิต

  ลักษณะลูกค้าและกลุ่มลูกค้าเป้าหมาย

  ลักษณะของลูกค้า เป็นนักธุรกิจ บริษัทห้างร้าน ที่มีกำลังซื้ออยู่ในระดับปานกลางจนถึงสูง
  ส่วนใหญ่แล้วลูกค้าของบริษัทจะเป็นรายย่อย โดยบริษัทมีกลุ่มลูกค้าเป้าหมายดังนี้

  ธุรกิจศูนย์การค้า : ผู้ประกอบธุรกิจค้าปลีกสินค้าอุปโภค บริโภค ที่มีคุณภาพและชื่อเสียง
  เป็นที่รู้จักและยอมรับของลูกค้าที่มีกำลังซื้อระดับปานกลางในพื้นที่ศูนย์กลางการจับจ่ายใช้สอยของกรุงเทพฯ

  ธุรกิจสำนักงานให้เช่า : บริษัทธุรกิจที่มีภาพลักษณ์ที่ดี
  ทั้งบริษัทภายในและระหว่างประเทศซึ่งลูกค้าส่วนใหญ่มีความสัมพันธ์อันดีกับบริษัท
  ด้วยความพึงพอใจที่ได้รับจากคุณภาพการบริการภายในพื้นที่อาคาร

  รายชื่อผู้เช่ารายใหญ่ของแต่ละอาคาร (ณ วันที่ 31 ธันวาคม 2549)

  ------------------------ ----------------------- -----------------------
  อาคารอัมรินทร์ พลาซ่า        อาคารเพลินจิต เซ็นเตอร์     ศูนย์การค้าเอราวัณ แบงค็อก

  กลุ่มบมจ. ธนาคารเกียรตินาคิน  กลุ่มบริษัท Zuellig Pharma  Club 21

  บจก. แอดวานซ์ ดาต้า        กลุ่มบริษัทน้ำตาลมิตรผล       Hydrohealth
  เน็ตเวิร์ค                                          

  บมจ.หลักทรัพย์ ฟินันซ่า        บจก. มายด์แชร์            Cortina Watch

  Optimum Media Direction  กลุ่มบริษัท แอร์โค           Burberry
  (Thailand) Co.,Ltd.                              

  บจก. แมคไทย              บจก. แอ็ดวานซ์ อินชัวรันส์    Coach

  นารายภัณฑ์                 วิลล่าซูปเปอร์มาร์เก็ต        Rodo
  ------------------------ ----------------------- -----------------------

  นโยบายการตั้งราคา

  อาคารสำนักงานและศูนย์การค้า พิจารณาความเหมาะสมจาก ภาวะเศรษฐกิจ
  สภาพการแข่งขันของตลาด, ความต้องการของลูกค้า และต้นทุนการผลิต
  พร้อมกับสร้างความสัมพันธ์ที่ดีกับลูกค้าเดิมในระยะยาว
  ด้วยการร่วมกับลูกค้าในการกำหนดราคาที่เหมาะสม รวมทั้งรับทราบและร่วมแก้ไขปัญหากับลูกค้า

  ช่องทางการจำหน่าย

  บริษัทมีวิธีการจัดจำหน่ายและช่องทางการจัดจำหน่าย ดังต่อไปนี้

-   เจาะตรงถึงกลุ่มเป้าหมาย (Direct Marketing)
    โดยบริษัทมีการจัดหาข้อมูลของผู้เช่าที่คาดว่าเป็นกลุ่มเป้าหมายของบริษัท
    แล้วจัดส่งเจ้าหน้าที่ฝ่ายการตลาดเข้าพบและเสนอพื้นที่เช่าให้แก่ผู้เช่า

-   จำหน่ายผ่านบริษัทตัวแทนขายโดยมีความสัมพันธ์ที่ดีการบริษัทตัวแทนชั้นนำในประเทศ

-   กลุ่มเป้าหมายเข้ามาติดต่อโดยตรง เนื่องจากเดินทางผ่านโครงการ
    แล้วพบว่าโครงการตั้งอยู่ในทำเลที่น่าสนใจ

-   ลงโฆษณาทางสื่อสิ่งพิมพ์
    โดยมีจุดประสงค์เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand
    Awareness

-   เนื่องจากบริษัทมีบริการก่อนและหลังการขายที่ดีและต่อเนื่อง ทำให้ลูกค้าเกิดความพอใจ
    และแนะนำกันต่อๆไป ทำให้มีลูกค้าใหม่เพิ่มขึ้นด้วย

-   มีการจัดทำแผนการส่งเสริมการขายและมีการดำเนินการอย่างต่อเนื่อง
    โดยเน้นการจัดงานที่มีคุณภาพเน้น Concept เฉพาะอย่าง ที่แปลก ทันสมัย
    เพื่อสร้างความสนใจให้กับลูกค้าทั้งชาวไทยและชาวต่างประเทศ ที่เดินผ่านไปมา
    ให้เข้ามาจับจ่ายใช้สอยในศูนย์ฯ และเป็นการส่งเสริมการขายให้กับร้านค้าภายในศูนย์ฯ
    อีกทางหนึ่งด้วย

2.  ภาวะอุตสาหกรรมและการแข่งขัน

แนวโน้มภาวะอุตสาหกรรมและสภาพการแข่งขันในธุรกิจ

อาคารสำนักงาน

ภาพของตลาดพื้นที่ให้เช่าโดยรวมในช่วงสุดท้ายของปี 2549
จำนวนพื้นที่เช่ารวมของอาคารสำนักงาน อยู่ที่ 7.46 ล้าน ตารางเมตร
เพิ่มขึ้นเล็กน้อยเมื่อเทียบกับ 7.20 ล้านตารางเมตรจากช่วงเดียวกันในปีก่อน (ข้อมูลจาก CB
Richard .Ellis (Thailand) Co.,Ltd.) ในจำนวน 7.46
ล้านตารางเมตรที่ตั้งอยู่ในกรุงเทพฯ ทั้งหมดนี้ 4.96 ล้านอยู่ในทำเลย่านใจกลางเมือง (CBD)
ซึ่งได้มีการเช่าไปแล้ว 4.41 ล้านตารางเมตร หรือประมาณ 88.9% คงส่วนที่เหลือ 0.55
ล้านตารางเมตร หรือ 12.0% เป็นพื้นที่ว่างที่ยังเหลืออยู่ในตลาด และส่วนที่เหลืออีก 0.45
ล้านตารางเมตรอยู่นอกย่านกลางใจเมือง

อัตราค่าเช่าของอาคารสำนักงานในไตรมาสที่ 3 และต้นไตรมาสที่ 4 ของปี 2549
ปรับตัวเพิ่มขึ้นอย่างต่อเนื่อง
ทั้งนี้มีผลมาจากการปรับภาพลักษณ์ของอาคารและทำเลที่ตั้งของอาคารสำนักงานที่อยู่ในเครือของบริษัท
ดิ เอราวัณ กรุ๊ป จำกัด (มหาชน) สำหรับอุปสงค์ต่อตลาดอาคารสำนักงานเกรด B
ค่อนข้างแข็งแรงในขณะที่อุปทานมีจำกัด ในช่วงสิ้นสุดของไตรมาสที่ 4
อัตราค่าเช่าเพิ่มขึ้นระหว่างอาคารเกรด A และ B
จากช่วงเดียวกันในปีก่อนค่อนข้างต่างกันในระยะที่ห่างกันถึง 9.6% - 19.0% ตามลำดับ
สำหรับอาคารสำนักงานเกรด A ในย่านใจกลางเมือง อัตราค่าเช่าเพิ่มขึ้นประมาณ 9.6%
หรือเพิ่มขึ้นช่วงเดียวกันในปีก่อนจาก 678 บาทต่อตารางเมตร เป็น 743 บาทต่อตารางเมตร
ส่วนอัตราของสำนักงานเกรด B ในย่านใจกลางเมืองซึ่งก้าวกระโดดไปที่ประมาณ 563 บาท
จากเดิม 473 บาทต่อตารางเมตรของช่วงเดียวกันในปีก่อน หรือเพิ่มขึ้นถึง 19.0%
ในส่วนอาคารสำนักงานเกรด B ที่ไม่อยู่ในย่านใจกลางเมืองเพิ่มขึ้นประมาณ 16.7%
เมื่อเทียบกับปีที่ผ่านมา อนึ่งอาคารสำนักงานของบริษัทจัดอยู่ในกลุ่มของอาคารสำนักงานเกรด B

เนื่องด้วยในปี 2549 ยังคงมีอุปสงค์อย่างต่อเนื่องแม้ไม่มากเมื่อเทียบกับการคาดการณ์ในปีก่อน
ดังนั้นอัตราค่าเช่าจึงยังคงสามารถปรับเพิ่มสูงขึ้นได้ให้สอดคล้องกับความต้องการของตลาด
โดยเฉพาะอย่างยิ่งอาคารสำนักงานเกรด A และ B ที่มีที่ตั้งอยู่ในทำเลที่ดี
และเชื่อมต่อกับระบบการขนส่งมวลชนได้อย่างสะดวกก็ยังคงสามารถปรับอัตราให้อยู่ในระดับราคาที่ตลาดยอมรับได้เนื่องจากผลของทางฝั่งอุปทานยังค่อนข้างแข็งแรง

ในช่วงปี 2549-2550
ตลาดยังคงคาดการณ์ว่าจะมีการเพิ่มขึ้นในอุปทานของอาคารสำนักงานให้เช่าโดยรวม 2 ปี
อีกประมาณ 300,000 ตารางเมตร ในขณะที่อุปสงค์มีแนวโน้มที่จะขยายตัวในอัตราที่ลดลงในช่วงต้น
ๆ ปี
เนื่องจากสถานะทางการเมืองยังไม่คงที่ซึ่งอาจส่งผลกระทบในระยะสั้นต่อการขยายตัวการลงทุนของผู้ประกอบการทั้งไทยและต่างชาติที่อาจชะลอกสนเปิดตัวหรือขยายธุรกิจชั่วระยะหนึ่ง
และเมื่อสถานะทางการเมืองมีการปรับตัวไปในทิศทางที่ดีขึ้น ซึ่งคาดว่า จะเป็นช่วงปลาย ๆ
ของไตรมาสที่ 1 ของปี 2550 เป็นต้นไป การลงทุนที่ถูกชะลอไว้ก็จะกลับมาอีกครั้ง
อันจะเป็นผลดีต่อการให้เช่าพื้นที่สำนักงาน โดยเฉพาะอย่างยิ่งอาคารสำนักงานเกรด A และ B
ในย่านใจกลางเมือง

ศูนย์การค้า

  ในส่วนของศูนย์การค้าเมื่อสิ้นปี 2549 มีพื้นที่ทั้งสิ้นประมาณ 4.3 ล้านตารางเมตร
  ซึ่งอยู่ในจำนวนที่ใกล้เคียงกับที่ได้คาดการณ์ไว้เมื่อปีก่อน สำหรับศูนย์การค้าเกรด A ชั้น Ground
  อัตราเฉลี่ยต่อตารางเมตรเริ่มตั้งแต่ 2,000 บาท ไปถึง 2,800 บาท และลดลงตามลำดับจาก
  2,000 ถึง 1,000 บาท ในชั้นสูง ๆ ขึ้นไป สำหรับศูนย์การค้าเกรด B
  อัตราค่าเช่าโดยเฉลี่ยต่อตารางเมตรที่ชั้น Ground อยู่ที่ 900 – 1,300 บาท
  การดำเนินธุรกิจในส่วนของศูนย์การค้าทั่วไปในช่วงต้นปีจนถึงไตรมาสที่ 3
  ดำเนินไปด้วยกลยุทธของการแข่งขันในระดับที่คาดหวังได้ในความสำเร็จของแต่ละศูนย์การค้า
  แต่เนื่องจากสถานการทางการเมืองที่เริ่มแปรปรวนในช่วงปลายไตรมาสที่ 3
  เป็นต้นมาพบว่ากำลังการซื้อของผู้บริโภคและการขยายตัวของตลาดการเช่าพื้นที่ได้รับผลกระทบ
  มีการให้ความระมัดระวังมากขึ้นต่อการจับจ่ายและการตัดสินใจในการลงทุนเช่าพื้นที่ อย่างไรก็ดี
  คาดการณ์ว่า สถานะการทางการเมืองและเศรษฐกิจจะปรับตัวไปในทิศทางที่ดีในช่วงปลาย ๆ
  ไตรมาสแรกของปี 2550
  ซึ่งจะส่งผลต่อความเชื่อมั่นในการลงทุนของผู้ประกอบการค้าปลีกและการจับจ่ายของผู้บริโภคที่จะคล่องตัวขึ้น

3.2.3 การจัดหาผลิตภัณฑ์หรือบริการ

1.  การจัดหาให้ได้มาซึ่งบริการ

(1) วัสดุสำหรับการดำเนินกิจการให้เช่าพื้นที่อาคาร

  บริษัท มีทีมงานบริหารกิจการอาคารที่มีความเชี่ยวชาญ ด้วยประสบการณ์ในการบริหารอาคาร
  มายาว นาน ทำให้บริษัท มีเครือข่ายผู้ผลิต และจัดจำหน่ายวัสดุอุปกรณ์ เครื่องมือเครื่องใช้
  ตลอดจนวัสดุสิ้นเปลืองจำนวนมาก อีกทั้งบริษัท มีกิจการอาคารในเครือจำนวนมาก
  ทำให้มีความสามารถในการต่อเจรจาต่อรองราคา
  ตลอดจนมีการจัดทำฐานข้อมูลราคากลางอย่างต่อเนื่อง
  จึงสามารถเลือกใช้วัสดุอุปกรณ์ที่มีคุณภาพสูงสุดได้อย่างคุ้มค่า ดังนั้น บริษัท
  จึงสามารถควบคุมคุณภาพ
  และค่าใช้จ่ายสำหรับการบริหารอาคารให้อยู่ในต้นทุนที่มีประสิทธิภาพและ.ในระดับที่สามารถแข่งขันได้

(2) บริษัทที่ทำงานบริการสำหรับอาคารสำนักงานและศูนย์การค้า

  บริษัทยึดหลักการแบ่งงานกันทำด้วยความชำนาญเฉพาะด้าน ดังนั้นบริษัท
  จึงได้ว่าจ้างบริษัทที่มีความชำนาญในการให้บริการสำหรับการดำเนินกิจการอาคาร
  ซึ่งบริษัทดังกล่าวสามารถให้คุณภาพงานบริการที่ดี มีศักยภาพ
  ภายใต้ต้นทุนที่มีประสิทธิภาพและ.ในระดับที่สามารถแข่งขันได้ อันเนื่องมาจากประสิทธิภาพ
  และความเชี่ยวชาญในงานบริการของตน ซึ่งการว่าจ้างนี้ ทำให้บริษัท สามารถประหยัดต้นทุน
  แต่ได้คุณภาพของงานบริการบางประเภท ได้ดีกว่าที่จะดำเนินการเองในทุกๆงาน และทำให้บริษัท
  สามารถกระจายบุคลากรไปทำงานอื่นได้อย่างมีประสิทธิภาพ

  รายชื่อบริษัทที่ทำงานบริการสำหรับกิจการอาคารของบริษัท และบริษัทย่อย

  -----------------------------------------------------------------------
  ชื่อผู้รับจ้าง                                   ประเภทงาน
  ------------------------------------------ ----------------------------
  บริษัท พรอพเพอร์ตี้ แคร์ เซอร์วิสเซล (ประเทศไทย)   งานรักษาความปลอดภัย
  จำกัด                                       

  บริษัท พรอพเพอร์ตี้ แคร์ เซอร์วิสเซล (ประเทศไทย)   งานรักษาความสะอาด
  จำกัด                                       

  บริษัท พรอพเพอร์ตี้ แคร์ เซอร์วิสเซล (ประเทศไทย)   งานจัดหาพนักงานประชาสัมพันธ์
  จำกัด                                       

  บริษัท เรนโทรคิล อินนีเชียล (ประเทศไทย) จำกัด     งานบริการสุขอนามัย

  บริษัท แอดวานซ์ ไฮยีน เซ็นเตอร์ จำกัด             งานบริการสุขอนามัย

  บริษัท บิลเลี่ยน มิลเลี่ยน เทรดดิ้ง จำกัด             งานบริการสุขอนามัย

  บริษัท บลูพลัส จำกัด                            งานบริการสุขอนามัย

  บริษัท แอดวานซ์ เซอร์วิส (ประเทศไทย) จำกัด       งานบริการกำจัดแมลง-หนู

  บริษัท เอ็ม พี เอ ซีเคียวริทัส จำกัด                งานรักษาความปลอดภัย

  Sunny Sanitary Supply Co.,Ltd              งานบริการสุขอนามัย

  World Plant Center Co.,Ltd                 งานดูแลต้นไม้

  คุณชุษณะ ชาญเชิดชิงชัย                          งานดูแลต้นไม้
  -----------------------------------------------------------------------

  งานบริการรายปี – กลุ่มอาคาร

+-------------------------+--------------------------------------------+
| ชื่อผู้รับจ้าง                | ประเภทงาน                                  |
+=========================+============================================+
| Hitachi (Thailand)      | งานบำรุงรักษาระบบลิฟท์-บันไดเลื่อนอาคาร อัมรินทร์    |
| Co.,Ltd.                | พลาซ่า                                      |
+-------------------------+--------------------------------------------+
| บริษัท วรจักรอินเตอร์เนชั่นแนล | งานบำรุงรักษาระบบลิฟท์-บันไดเลื่อนอาคารเพลินจิต     |
| จำกัด                    | เซ็นเตอร์                                    |
+-------------------------+--------------------------------------------+
| Duratech Co.,Ltd.       | งานบำรุงรักษาระบบ Fire Alarm                 |
|                         |                                            |
|                         | -   อาคารเพลินจิต เซ็นเตอร์                    |
+-------------------------+--------------------------------------------+
| บริษัท ซิมลิงค์ จำกัด         | งานบำรุงรักษาระบบบริหารงานจอดรถยนต์ Park Matic |
+-------------------------+--------------------------------------------+
| บริษัท บางกอกฮิตาชิ         | งานบำรุงรักษาระบบลิฟต์อาคารดิเอราวัณกรุ๊ป          |
| เอริเวเตอร์ จำกัด          |                                            |
+-------------------------+--------------------------------------------+
| บริษัท ไพร์ม แอร์ จำกัด      | งานบำรุงรักษาระบบปรับอากาศ                    |
|                         |                                            |
|                         | - อาคาร อัมรินทร์ พลาซ่า                       |
|                         |                                            |
|                         | -   อาคารเพลินจิต เซ็นเตอร์                    |
+-------------------------+--------------------------------------------+
| บริษัท วินคอนเซาท์ แอนด์     | งานบำรุงรักษาบันไดเลื่อน อาคาร เอราวัณ แบงค๊อก    |
| ซัพพลาย จำกัด             |                                            |
+-------------------------+--------------------------------------------+
| Link Service            | งานบำรุงรักษาระบบปรับอากาศ อาคาร เอราวัณ       |
| (Thailand)Co.,Ltd.      | แบงค๊อก                                     |
+-------------------------+--------------------------------------------+
| บริษัท ล๊อกซ์เล่ย์ จำกัด       | งานบำรุงรักษาเครื่อง Gondolar อาคารอัมรินทร์      |
| (มหาชน)                 | พลาซ่า                                      |
+-------------------------+--------------------------------------------+
| บริษัท เอ็น พี เอส พาร์ท     | งานบำรุงรักษาบันไดเลื่อน อาคาร อัมรินทร์ พลาซ่า     |
| แอนด์ เซอร์วิส จำกัด        |                                            |
+-------------------------+--------------------------------------------+
| บริษัท วิศวกรรมเคมี จำกัด    | เคมีเติม Cooling Tower                       |
+-------------------------+--------------------------------------------+

  นอกจากนี้ บริษัท ได้ปรับปรุงนโยบายด้านงานบริหารอาคาร โดยได้ว่าจ้างบริษัทที่มีประสบการณ์
  และความชำนาญในด้านการบริหารอาคาร เข้ามาควบคุมดูแล บำรุงรักษาอุปกรณ์
  และระบบอุปกรณ์ภายในอาคาร ตลอดจนบริหารจัดการเกี่ยวกับอาคารสถานที่ (Building
  Management, Operation & Maintenance and Building Services)
  ของอาคารสำนักงาน และศูนย์การค้า ตั้งแต่เดือนพฤศจิกายน 2547 ที่ผ่านมา
  อันเป็นผลทำให้งานบริหารอาคารของบริษัท ทั้งในด้านธุรการ, ด้านอาคารและสถานที่
  ตลอดจนด้านวิศวกรรม เป็นไปอย่างมีประสิทธิภาพ

  รายชื่อบริษัท ที่ว่าจ้างบริหารจัดการอาคาร

+--------------------------------+-------------------------------------+
| ชื่อผู้รับจ้าง                       | ประเภทงาน                           |
+--------------------------------+-------------------------------------+
| บริษัท โจนส์ แลง ลาซาลล์           | งานควบคุมดูแล บำรุงรักษาอุปกรณ์           |
| แมนเนจเม้นท์ จำกัด                | และอาคารสถานที่                       |
|                                |                                     |
|                                |   - อาคาร เพลินจิต เซ็นเตอร์            |
+--------------------------------+-------------------------------------+
| บริษัท พีมัส (ประเทศไทย) จำกัด      | งานควบคุมดูแล บำรุงรักษาอุปกรณ์           |
|                                | และอาคารสถานที่                       |
|                                |                                     |
|                                |   - อาคาร อัมรินทร์พลาซ่า               |
|                                |                                     |
|                                |   - อาคาร เอราวัณ แบงค๊อก             |
+--------------------------------+-------------------------------------+

2.  ผลกระทบต่อสิ่งแวดล้อม

  เนื่องจากบริษัทไม่มีการก่อสร้างโครงการใหม่ในส่วนของอาคารสำนักงานและศูนย์การค้าจึงไม่มีผลกระทบในส่วนนี้

-   ผลกระทบจากกระบวนการผลิตและวัสดุเหลือใช้

  -ไม่มี-

-   การควบคุมโดยหน่วยงานรัฐ

  บริษัท และบริษัทย่อยจะต้องปฏิบัติตามพระราชบัญญัติควบคุมอาคารสูง และ
  ข้อกำหนดหรือประกาศของกรุงเทพมหานคร

-   การดำเนินการของบริษัทเพื่อลดผลกระทบ

  -ไม่มี-

-   ผลการปฏิบัติจริงเปรียบเทียบกับอัตราสูงสุดตามกฎหมาย

  -ไม่มี-

-   ประวัติการกระทำผิดและแนวทางแก้ไข

  -ไม่มี-